તેનો અર્થ એ કે પોતે ગુલાબોને પરાણે પૈસા આપતો હતો, તે તેને મંજૂર નહોતું? અભયને ખોટું ના લાગે એટલા માટે જ તે પૈસા લેવાનો સ્પષ્ટ ઇનકાર કરતી નહોતી? અણગમતું કાર્ય હોવાથી તે વખતે ગુલાબો આંખો મીંચી જતી હતી? પોતે માનતો હતો કે વધારાના પૈસા માટે ગુલાબો સારું કામ કરતી હતી તે વાત ખોટી હતી? ગુલાબોએ પોતાના સંપૂર્ણ સમય અને શરીરનું સમર્પણ પૈસા ખાતર નહોતું કર્યું? શું ગુલાબો પોતાને દિલ દઈ બેઠી હતી?